Laagste werkloosheidskoers in Kaapstad aangemeld | Maroela Media
Volgens die kwartaallikse arbeidsmagopname vir die vierde kwartaal van 2020, wat deur Statistieke Suid-Afrika vrygestel is, het Kaapstad die laagste werkloosheidskoers op die uitgebreide definisie van alle metro's, naamlik 29%.
Onder die grootste bydraende faktore om dié uitslag te behaal is die stad se strategiese en geteikende benadering om die regte toestande vir groei te skep, sê James Vos, burgemeesterskomiteelid vir ekonomiese geleenthede en batebestuur.
"Ons betroubare infrastruktuur, insluitend ons vermoë om 'n een vlak van verligting te verskaf wanneer Eskom beurtkrag toepas, tesame met goeie regering en ondernemingsaansporings, tesame met 'n toegewyde beleggingsfasiliteringseenheid, dra daartoe by dat ondernemings graag in Kaapstad wil vestig."
Vos sê Stad Kaapstad verskaf finansiering aan strategiese sakevennote (SBP's) om die stad te help in sy strewe na sosio-ekonomiese groei. "Ek is opgewonde om aan te kondig dat ons SBP's in die laaste kwartaal van 2020 meer as R230 miljoen se beleggings verseker het, meer as 1 200 poste geskep het en 630 persone vir werksgeleenthede opgelei het."
Hy het ook vroeg in die Covid-19-pandemie 'n ekonomiese taakspan aangestel om sleutel-ingrypings te ontwerp wat die onderneming-eko-stelsel sou help om die storm te oorleef. "Ons ekonomiese aksieplan het 'n hersiening ingesluit van hoe SBP's die finansiering, wat verskaf is, spandeer om seker te maak dat hulle ondernemings in die bedryf help."
Dis baie goeie nuus MAAR ek dink dis onverantwoordelik om sulke statistieke los te laat. Binnekort sit die res van die Ooskaap in die Weskaap!! Die inwoners van die wanfunksionele provinsie, soos ook paar ander, hou Weskaap met valkoë dop vir emigrasiegeleenthede!
Veels geluk Kaapstad.
En die munisipaliteit met die laagste werkloosheid?
Ek het paar weke gelede hieheen verhuis en die die enorme verskil raaksien tussen die verskillende provinsies en die gevolge van goeie bestuur…doen so voort …..my gebede vir die waar die ANC in beheer is